คลอดลูกได้วันที่1กค.ค่ะ นัดตรวจหลังคลอดวันที่13สค.เลยคัดสอ้นใจใส่หวงคุมกำเนิดแบบก้างปลา คุมได้5ปีค่ะ พอมาวันนี้วันที่15สค.คลำหาเชือกของหวงไม่เจอ ควรกลับไปพบแพทไหมคะ เค้าจะรักษาแบบไหน แล้วจะเสียค่าใช้จ่ายประมาณกี่บาท
สวัสดีค่ะ การใช้ห่วงคุมกำเนิดเป็นวิธีคุมกำเนิดที่ช่วยป้องกันการตั้งครรภ์ได้อย่างมีประสิทธิภาพสูง โดยเป็นการใส่อุปกรณ์คุมกำเนิดที่มีลักษณะเป็นรูปตัวที (T) มีขนาดประมาณ 3 เซนติเมตร เข้าไปครอบที่มดลูกเพื่อป้องกันอสุจิเข้าไปปฏิสนธิกับไข่ ห่วงจะอยู่ได้ประมาณ 3-10 ปีขึ้นกับชนิดของห่วงในระหว่างที่ใส่ห่วงคุมกำเนิดนั้น แนะนำการคอยคลำสายที่บริเวณปากมดลูกว่ายังอยู่ดี ไม่ได้เคลื่อนที่ไปไหน หากคลำสายไม่เจอ อาจจะมีห่วงหลุดออกมาหรือห่วงหลุดเข้าไปในช่องท้องได้ ควรกลับไปพบแพทย์เพื่อตรวจร่างกายหรือเอ็กซเรย์ดูเพิ่มเติมค่ะ ควรไปตามรพ.ที่มีสิทธิ์การรักษาเพื่อลดปัญหาค่าใช้จ่าย ราคาจะมากน้อยแค่ไหนขึ้นกับว่าสาเหตุที่ทำให้สายห่วงหายไปคืออะไร ถ้าหลุดออกมาข้างนอก อาจจะต้องใส่ใหม่ แต่ถ้าหลุดเข้าช่องท้องไป อาจจะมีค่าใช้จ่ายที่สูงขึ้นในการนำออกมาได้ แนะนำตรวจหาสาเหตุที่แน่ชัดก่อนค่ะ